
Становище от съгласуване на предварителна оценка на въздействието на Постановление на Министерския съвет за изменение и допълнение на Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите

Страница 2 от 3
	Относно Раздел 1 „Проблем/проблеми за решаване“:
За повече яснота, предлагаме раздел 1 да започне като се формулират ясно един или повече проблеми, които ще се адресират чрез предприемането на предложените нормативни промени. Проблемите може да са свързани, например, с качеството на достъпа до физическа активност и занимания със спорт на всяко дете, ученик, студент/курсант, със задълбочаването на вредните навици сред подрастващите и/или с отпадането от училище. 
Формулираните проблеми следва да се обвържат пряко с постигането на стратегическите цели, посочени в оценката.
Относно Раздел 2. „Цели“:
Посочената Цел 1 обхваща много различни аспекти, свързани с размера на субсидията, условията за физическо възпитание и спорт, материално-техническото обезпечеване на спортните и спортно-туристическите дейности извън учебния план, осигуряването на условия за участие в спортни занимания, прояви и състезания, подобряване на здравословното състояние и физическата дееспособност, формирането на позитивни личностни качества. Препоръчваме фокусиране на целта и при необходимост обособяване на няколко отделни цели, които да обхванат отделните измерения на идентифицираните проблеми. 
В допълнение, предлагаме целите да бъдат конкретизирани, като се посочат показатели с ясни базови и целеви стойности, които да позволяват ефективно измерване на напредъка и да са насочени към отчитане на изпълнението на измерим резултат, например, свързан с превенцията на вредните навици, агресията, зависимостите, обездвижването, с предотвратяване на преждевременното напускане на училище или друго.
Напомняме, че при определянето на цели с измерим резултат може  да се използват насоките от  по отношение на целите. 
Относно Раздел 3 „Заинтересовани страни“:
Предлагаме, с оглед разпоредбата на чл. 132 от Закона за физическото възпитание и спорта, да се обмисли възможността към идентифицираните засегнати и заинтересовани страни и органи с ангажименти в процесите да се включат и общините, Националното сдружение на общините и др.
Относно Раздел 4 „Варианти на действие. Анализ на въздействията“:
Въз основа на формулираните проблеми в раздел 1, предлагаме представянето на вариантите на действие в раздел 4 да се допълни с кратка информация относно подхода, който ще бъде приложен за определяне на новия размер на паричните средства по чл. 1 от Постановление № 46 на Министерския съвет от 19 март 2020 г. за определяне на минимални диференцирани размери на паричните средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища. Изясняването на подхода за изчисляване и актуализиране на средствата ще позволи предложените нормативни промени да се мотивират и обосноват, с оглед тяхната необходимост и пропорционалност.



	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.

	**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.

	***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

